**ΕΝΗΜΕΡΩΤΙΚΟ ΔΕΛΤΙΟ**

*Συμμετοχή του Β΄ Δημοτικού Σχολείου Ιδαλίου στο Ευρωπαϊκό Πρόγραμμα με τίτλο:*

**«Magical Math: 6 stations 60 materials»**

.

Σας ενημερώνουμε ότι το σχολείο μας -Β΄ Δημοτικό Σχολείο Ιδαλίου- έχει εγκριθεί να συμμετέχει στο Ευρωπαϊκό Πρόγραμμα Erasmus+, Action 2 με τίτλο «Magical Math: 6 stations 60 materials» και το οποίο έχει χρονική διάρκεια 24 μήνες. Συγκεκριμένα θα αρχίσει τον Σεπτέμβριο του 2018 και θα ολοκληρωθεί τον Αύγουστο του 2020. Κατά τη διάρκεια του προγράμματος θα έχουμε την ευκαιρία να συνεργαστούμε με πέντε Ευρωπαϊκά σχολεία από την Ελλάδα, την Τουρκία, την Ισπανία, την Πρώην Γιουγκοσλαβική Δημοκρατία της Μακεδονίας και το Ηνωμένο Βασίλειο. Το ρόλο του Συντονιστή της σύμπραξης των πέντε σχολείων θα έχει το Σχολείο το Ηνωμένο Βασίλειο.

Το πρόγραμμα αυτό στοχεύει στη μελέτη των Αναλυτικών Προγραμμάτων στα μαθηματικά των διαφόρων χωρών από τους εκπαιδευτικούς και τη σύγκρισή τους με το τοπικό Αναλυτικό Πρόγραμμα, ούτως ώστε να υπάρξει η δυνατότητα ανταλλαγής καλών πρακτικών και πληροφοριών ανάμεσα στους ευρωπαίους εκπαιδευτικούς με σκοπό τη βελτίωση των αποτελεσμάτων. Οι εκπαιδευτικοί που θα συμμετέχουν στο πρόγραμμα θα έχουν τη δυνατότητα να ενημερωθούν για ένα ευρύ φάσμα τεχνικών και μεθόδων διδασκαλίας, που εφαρμόζονται στις ευρωπαϊκές χώρες και όπου είναι δυνατό θα γίνει προσπάθεια να τις ενσωματώσουν στο τοπικό πρόγραμμα σπουδών, προκειμένου να βελτιωθούν τα μαθησιακά αποτελέσματα των μαθητών. Επιπλέον, μέσα στα πλαίσια του προγράμματος πρόγραμμα αυτό θα καθοριστούν αποτελεσματικές προσεγγίσεις, ώστε να αυξηθεί το ενδιαφέρον αλλά και τα κίνητρα των μαθητών ως προς το μάθημα των μαθηματικών όλων των τάξεων. Οι μαθητές μας θα έχουν την ευκαιρία να υλοποιήσουν μαζί με τους μαθητές των άλλων ευρωπαϊκών χωρών εκπαιδευτικές δραστηριότητες, θα αποκτήσουν γνώσεις και εμπειρίες πάνω στο συγκεκριμένο θέμα και θα χαρούν τη διαδικασία της μάθησης ως μια διαδικασία που ξεφεύγει από το πλαίσιο μιας τάξης, ενός σχολείου ή μιας χώρας.

Τελικό προϊόν της σύμπραξης θα είναι η δημιουργία ενός ψηφιακού βιβλίου που θα απευθύνεται σε εκπαιδευτικούς και θα περιέχει 60 σχέδια μαθήματος διαφόρων τάξεων σε 6 διαφορετικούς τομείς: τέχνη, μουσική, διατροφή, ζωή, καρικατούρα, παιχνίδια.

Η πρώτη δραστηριότητα που είναι σε εξέλιξη είναι ο διαγωνισμός για το λογότυπο της συνεργασίας μας.

Ανακοινώσεις, εκπαιδευτικό υλικό, εργασίες καθώς και τα αποτελέσματα των δράσεων θα αναρτώνται στην ειδικά διαμορφωμένη πινακίδα που βρίσκεται στο σχολείο μας αλλά και στην ιστοσελίδα του σχολείου μας (<http://dim-dali2-lef.schools.ac.cy/>

 Από το σχολείο